**Zverejnenie zámeru predaja majetku**

**z dôvodu hodného osobitného zreteľa**

Obec Heľpa so sídlom Farská 588/2, 976 68 Heľpa v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov a v súlade s uznesením Obecného zastupiteľstva v Heľpe č. 1076/2022 zo dňa 23.9.2022 zverejňuje:

**Zámer na odpredaj majetku**

**z dôvodu hodného osobitného zreteľa v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov, a to:**

* Nehnuteľnosti vo veľkosti spoluvlastníckeho podielu 1/2 k celku, vedená Okresným úradom Brezno, odbor katastrálny, pre katastrálne územie Heľpa, obec Heľpa, okres Brezno, na LV č. 4941 ako stavba - pasienková chata so súpisným číslom 1138, postavená na pozemku, parcela C-KN č. 1898 o výmere 317 m2, druh pozemku: zastavaná plocha a nádvorie ***(právny vzťah k pozemku parcelné číslo 1898 pod stavbou s.č. 1138 je evidovaný na liste vlastníctva č. 1610).***

- pre žiadateľa Milan Riapoš, trvale bytom :

**- ako prípad hodný osobitného zreteľa z dôvodu:**

Žiadateľ predložil žiadosť o odkúpenie uvedenej nehnuteľnosti spolu so štúdiou výstavby rekreačnej oblasti Za tŕním, t.j. miestnej lokalite, kde sa predávaná nehnuteľnosť nachádza. Žiadateľ plánuje podľa tohto zámeru uvedené rekreačné zariadenie vybudovať. Táto lokalita ako aj pôvodná chata za týmto účelom už v minulosti slúžili tiež ako rekreačno oddychové centrum pre obyvateľov Heľpy a blízkeho okolia. S týmto zámerom využitia tohto územia počíta aj v súčasnosti platný územný plán obce Heľpa, preto uvedený predaj definujeme ako predaj majetku hodný osobitného zreteľa. Nakoľko je stavba v nevyhovujúcom stave po požiari, OZ v Heľpe určuje cenu odpredaja uvedenej nehnuteľnosti na sumu 1 Eur.

**Žiadateľ dňa 4.8.2022 preložil návrh na vklad do katastra nehnuteľnosti , ktorého predmetom je prevod druhého spoluvlastníckeho podielu 1/2 pasienkovej chaty v zmysle kúpnej zmluvy zo dňa 12.7.2022 uzatvorenej medzi žiadateľom a Pozemkovým spoločenstvom pasienkárov Heľpa, IČO: 17065798.**

* **Predajná cena nehnuteľnosti: celková suma 1 Eur ( slovom: jedno euro ) .**

**Ďalšie podmienky odpredaja:**

* Následne bude tento zámer o odpredaj zverejnený v zmysle zákona č. 138/1991 Zb. na úradnej tabuli v obci a web. sídle : www. helpa.sk
* Prevod pozemku bude ďalej následne schválený v zmysle zákona č. 138/1991 Zb až po uplynutí stanovených lehôt na zverejnenie tohto zámeru.
* Kúpna zmluva bude vypracovaná predávajúcim na základe predložených podkladov.
* Všetky náklady súvisiace s následným prevodom nehnuteľnosti do vlastníctva nadobúdateľa, znáša výlučne nadobúdateľ.

**Prílohy: žiadosť, štúdia, návrh na vklad do katastra nehnuteľnosti, podaný 3.8.2022 - fotokópia , fotodokumentácia pozostatkov chaty.**

Vyvesené dňa: 6.10.2022 Zvesené dňa: